Willy Rumpf

Willy Rumpf, også Willi Rumpf, (født 4. april 1903 i Berlin, død 8. februar 1982 samme sted) var DDRs finansminister i perioden 26. november 1955 til 12. desember 1966.

Willy Rumpf var arbeidersønn og tok mellom 1917 og 1920 utdannelse i forsikring.Bundesstiftung zur Aufarbeitung der SED-Diktatur  Biographische Datenbanken: Rumpf, Willy, besøkt 31. juli 2014 I 1925 ble han medlem av KPD. Under nasjonalsosialismen satt han flere ganger i fengsel og i konsentrasjonsleir. Mellom 1940 og 1942 var han medlem av motstandsgruppen Robert Uhrig.

Rumpf var etter den andre verdenskrigen leder av finansavdelingen i Øst-Berlin og ble medlem av SED i 1946. Han gjorde karriere i statsadministrasjonen og var statssekretær i finansdepartementet fra 1949 til 1955 og statsråd samme sted fra 1955 til 1966. Fra 1963 til 1966 var han medlem av ministerrådets presidium.

 Referanser 

Kategori:Tyske finansministre
Kategori:SED-politikere
Kategori:Personer fra Berlin
Kategori:Fødsler i 1903
Kategori:Dødsfall i 1982